

REPUBLIKA SLOVENIJA

**MINISTRSTVO ZA OKOLJE IN PROSTOR**

INŠPEKTORAT RS ZA OKOLJE IN PROSTOR

Dunajska 58, 1000 Ljubljana

T: 01 420 44 88

F: 01 420 44 83

E: gp.irsop@gov.si

www.iop.gov.si

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI**

**ONESNAŽEVANJE OKOLJA VEČJEGA OBSEGA**

**Zavezanec:**

SAUBERMACHER SLOVENIJA d.o.o., Ulica Matije Gubca 2, 9000 Murska Sobota

**Naprava / lokacija:**

naprava za predelavo ali odstranjevanje odpadkov po postopku R12, D9 in D13 na lokaciji na naslovu Tovarniška cesta 10, Kidričevo, parc. št. 1011/104, 1011/106, 1011/108, 1012/42 K.O. Lovrenc na Dravskem polju

**Datum pregleda:**

5.6.2019

**Okoljevarstveno dovoljenje (OVD) številka:**

Upravljavec SAUBERMACHER SLOVENIJA d.o.o. (v nadaljevanju upravljavec) je za obratovanje

naprave za predelavo ali odstranjevanje odpadkov po postopku R12, D9 in D13 na lokaciji na naslovu Tovarniška cesta 10, Kidričevo pridobil okoljevarstveno dovoljenje št. 35407-18/2007-22 z dne 3.12.2010, spremenjeno z odločbo št. 35406-40/2014-14 z dne 5.11.2015 in sklepom o pomoti

št. 35406-40/2014-14-15 z dne 17.11.2016, delno odločbo 35406-80/2017-15 z dne 18.10.2018 ter

odločbo o spremembi številka 35406-80/2017-21 z dne 26.3.2019 (v nadaljevanju OVD). Poleg tega je upravljavec tudi imetnik potrdila za zbiranje nenevarnih in nevarnih odpadkov, številka 35469-97/2011-12 z dne 25.7.2012,spremenjeno z odločbo številka 35469-39/2017-9 z dne 29.1.2019. Del potrdila je tudi predhodno skladišče na lokaciji naprave na naslovu Tovarniška cesta 10, Kidričevo, parc. št. 1011/104 K.O. Lovrenc na Dravskem polju.

**Usklajenost z OVD:**

Inšpekcijski pregled je bil opravljen po uradni dolžnosti na podlagi 156a. člena ZVO-1 v povezavi z obvestilom upravljavca SAUBERMACHER SLOVENIJA d.o.o. o izrednem dogodku, požaru, do

katerega je prišlo na območju boksnih skladišč naprave za predelavo ali odstranjevanje odpadkov

na naslovu Tovarniška cesta 10, Kidričevo, dne 24.5.2019.

V zvezi z izrednim dogodkom, do katerega je prišlo v večernem času v petek, 24.5.2019, je bilo

ugotovljeno, da je požar izbruhnil v času 2. izmene v sektorju C2 (Boksna skladišča) in sicer v

Skladišče 1 (Sk1), kjer je bila skladiščena odpadna embalaža z ostanki nevarnih snovi 15 01 10\*,

15 01 11\*, prevzeta od izvajalcev javne službe. Delavec 2. izmene je v boks vnašal odpadno

embalažo, prevzeto od izvajalca javne službe istega dne 24.5.2019. Po zaključenem vnašanju

odpadne embalaže v skladišče Sk1 so delavci, ki so se nahajali v bližini, zaslišali dva poka.

Javljalniki požara so zaznali požar in preko centrale se je signal prenesel do industrijske gasilne

enote, ki je na lokaciji Taluma. Gasilci so požar kmalu omejili in pogasili. Odpadki so goreli le v

dveh skladiščnih boksih, Sk1 in Sk2. V obeh skladiščih je bil skladiščen enak odpadek, to je

odpadna embalaža z nevarnimi snovmi. Poleg industrijske gasilne enote Taluma je bil o požaru

obveščen tudi Center za obveščanje (112). Odpadek, odpadna embalaža z nevarnimi snovmi, ki je

bila prevzeta od izvajalca javne službe dne 24.5.2019, je bila ob prevzemu na lokacijo napravepodvržena vhodni kontroli. Vhodna kontrola se izvaja skladno s sistemskim navodilom SN-DP-087

»Vhodna in izhodna kontrola v CRO Kidričevo«. Izveden je bil postopek vhodne kontrole kosovnih

in razsutih odpadkov. Ta se izvede na način, da se ob praznjenju odpadne embalaže iz manjših

embalažnih posod (IBC) v prekucni zabojnik opravi vizualni pregled in po potrebi izločanje

neskladnih odpadkov. Na podlagi pregleda je bilo odločeno, da odpadek ustreza za vnašanje k

drugim tovrstnim odpadkom (embalaža) v boksu Sk1, zato je bil odpadek v prekucnem zabojniku z

viličarjem prepeljan in iztresen v skladišče 1 (Sk1). Po predvidevanjih upravljavca, je bil odpadku

primešan neustrezen odpadek, ki je s svojimi kemičnimi lastnostmi povzročil požar. Goreli so

odpadki v Sk1 na površini kupa, notranjost kupa odpadka ni zgorela. V požaru je bilo udeleženih

cca. 13 ton odpadkov, ki so bili skladiščeni v Sk1 in Sk2. Požar je bil pogašen z vodo iz

hidrantnega omrežja. Porabljene je bilo cca. 30 m3 vode in 800 kg penila. Vsa požarna voda se je

zadržala v odpadkih in v interni kanalizaciji z lovilcem olj, na katerem je bil takoj po pričetku

intervencije zaprt iztočni ventil. Gasilna voda je bila iz sistema po zaključeni intervenciji izčrpana in

obdelana na lokaciji naprave kot odpadek 16 10 01\*. V požaru je nastal odpadek, deloma zgorjena

embalaža, klasificirana kot 19 02 09\*, namenjena v nadaljnje ravnanje na postopek R1,v

sežigalnico v tujino.

Na podlagi podatkov, ki jih je upravljavec posredoval tej inšpekciji o količini skladiščenih odpadkov

na lokaciji naprave CERO Kidričevo na dan 24.5.2019, je bilo ugotovljeno, da je upravljavec v

odprtem boksnem skladišču, na dan ko je požar izbruhnil, skladiščil manjšo količino odpadne

embalaže, kot je zmogljivost skladišča (Sk1 in Sk2).

V postopku je bilo ugotovljeno, da padavinske vode z območja utrjenih nepokritih površin naprave

iztekajo preko lovilnika olj v interno kanalizacijo in od tu v vodotok Drava. Za lovilnik olj ima

upravljavec izdelan poslovnik. Lovilnik olj ustreza standardu SIST EN 858. Vodijo obratovalni

dnevnik lovilca olj, iz katerega je razvidno, da je bil v času izrednega dogodka zaprt iztočni ventil in

dne 25.5.2019 opravljeno čiščenje lovilca olj. Odpadna voda je bila oddana v postopek obdelave

D9, o oddaji odpadka je bil izdan evidenčni list za 31640 kg požarne vode iz izrednega dogodka

24.5.2019, prevzetega na postopek obdelave D9.

Upravljavec za zagotavljanje požarne varnosti skladno z 8.3 točko OVD izvaja naslednje ukrepe za

zmanjšanje tveganja za nastanek požara ter omejitev posledic, in sicer: trem zaposlenim je bilo

omogočeno izobraževanje za odgovorne osebe za gašenje začetnih požarov in izvajanje

evakuacije, občasno (polletno oz.na 8 mesecev) izvajajo praktično usposabljanje gašenja z

gasilnim aparatom. Predložena je evidenca o zadnjem usposabljanju, ki je bilo opravljeno

12.10.2018. Usposabljanje je bilo organizirano za vse zaposlene. V lanskem letu je bila opravljena

akcija z intervencijo gasilcev in evakuacijo zaposlenih ob primeru intervencije. V lanskem letu je bil

organiziran ogled območja naprave za poklicno gasilsko enoto Talum in regijska prostovoljna

gasilska društva. Zaposleni se pred nastopom dela seznanijo z vsebino požarnega reda in načrta.

Izvajajo se sprotna usposabljanja, vaje in obdobna obnavljanja znanj iz požarne varnosti.

Pri ogledu območja boksnih skladišč je bilo ugotovljeno, da so boksna skladišča prekrita s streho

in obdana s protipožarnimi stenami. Tla so z naklonom proti sredini in urejenim odtokom v odtočni

kanal. Boksi imajo naklon urejen proti steni.

**Zaključki / naslednje aktivnosti:**

Upravljavec je z izvedbo navedenih ukrepov zagotovil pogoje, da je naprava po požaru obratovala

normalno na celotnem območju. V postopku ni bilo ugotovljenih nepravilnosti, zato je bil postopek

na podlagi določbe 28. člena Zakona o inšpekcijskem nadzoru, ustavljen.

Naslednji redni inšpekcijski pregled je predviden v skladu s planom dela Inšpekcije za okolje in

naravo.